नई दिल्ली। इंग्लैंड के तेज गेंदबाज जेम्स एंडरसन ने टेस्ट क्रिकेट में कुल 563 विकेट हासिल करते हुए आस्ट्रेलिया के महान गेंदबाज ग्लेन मैकग्रा की बराबरी कर ली है। भारत के खिलाफ यहां ओवल मैदान पर जारी पांचवें टेस्ट मैच की चौथी पारी में सोमवार को दो विकेट लेने के साथ ही उन्होंने यह कीर्तिमान स्थापित किया। एंडरसन अब टेस्ट क्रिकेट में मैकग्रा के साथ संयुक्त रूप से सबसे ज्यादा विकेट लेने वाले तेज गेंदबाज बन गए हैं। वह भारत के खिलाफ इस टेस्ट मैच में या फिर अगले दौरे पर मैकग्रा को पछाड़ सकते हैं लेकिन क्या एंडरसन टेस्ट में सबसे सफल तेज गेंदबाज बन जाएंगे? आइए एक नजर डालते हैं मैकग्रा और एंडरसन के टेस्ट गेंदबाजी रिकॉर्ड पर, जिससे इस सवाल का जवाब आसानी से मिल जाएगा।